stanford-oval/wikipedia huggingface dataset:
משחקי החורף האולימפיים
סטטיסטיקות > מדליות אולימפיות לפי מדינות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מיקום | מדינה/ישות טריטוריאלית | זהב | כסף | ארד | סך הכול |
| 1 | נורווגיה נורווגיה | 107 | 106 | 90 | 303 |
| 2 | ברית המועצות ברית המועצות (1956–1988) | 78 | 57 | 59 | 194 |
| 3 | ארצות הברית ארצות הברית | 69 | 71 | 51 | 191 |
| 4 | גרמניה גרמניה (1928–1936, 1992–) | 54 | 51 | 38 | 143 |
| 5 | אוסטריה אוסטריה | 42 | 57 | 63 | 162 |
| 6 | פינלנד פינלנד | 41 | 52 | 49 | 142 |
| 7 | גרמניה המזרחית גרמניה המזרחית (1952–1988) | 39 | 36 | 35 | 110 |
| 8 | שוודיה שוודיה | 36 | 28 | 40 | 104 |
| 9 | שווייץ שווייץ | 32 | 33 | 37 | 102 |
| 10 | איטליה איטליה | 31 | 31 | 28 | 90 |
| 11 | קנדה קנדה | 31 | 28 | 36 | 95 |
| 12 | רוסיה רוסיה (מאז 1994) | 25 | 18 | 11 | 54 |
| 13 | הולנד הולנד | 22 | 28 | 19 | 69 |
| 14 | צרפת צרפת | 22 | 22 | 28 | 72 |
| 15 | גרמניה המערבית גרמניה המערבית (1952–1988) | 14 | 17 | 15 | 46 |
| 16 | קוריאה הדרומית קוריאה הדרומית | 11 | 5 | 4 | 20 |
| 17 |  קבוצה מאוחדת | 9 | 6 | 8 | 23 |
| 18 | יפן יפן | 8 | 10 | 13 | 31 |
| 19 | הממלכה המאוחדת הממלכה המאוחדת | 7 | 2 | 10 | 19 |
| 20 | קרואטיה קרואטיה | 3 | 1 | 0 | 4 |
| 21 | הרפובליקה העממית של סין הרפובליקה העממית של סין | 2 | 12 | 8 | 22 |
| 22 | צ'כוסלובקיה צ'כוסלובקיה (עד 1992) | 2 | 8 | 15 | 25 |
| 23 | צ'כיה צ'כיה (מאז 1994) | 2 | 3 | 1 | 6 |
| 24 | ליכטנשטיין ליכטנשטיין | 2 | 2 | 5 | 9 |
| 25 | אוסטרליה אוסטרליה | 2 | 0 | 2 | 4 |
| 26 | פולין פולין | 1 | 2 | 3 | 6 |
| 27 | קזחסטן קזחסטן | 1 | 2 | 2 | 5 |
| 28 | בלגיה בלגיה | 1 | 1 | 3 | 5 |
| 29 | בולגריה בולגריה | 1 | 1 | 3 | 5 |
| 30 | אסטוניה אסטוניה | 1 | 1 | 1 | 3 |
| 31 | אוקראינה אוקראינה | 1 | 1 | 1 | 3 |
| 32 | ספרד ספרד | 1 | 0 | 1 | 2 |
| 33 | אוזבקיסטן אוזבקיסטן | 1 | 0 | 0 | 1 |
| 34 | יוגוסלביה יוגוסלביה | 0 | 3 | 1 | 4 |
| 35 | הונגריה הונגריה | 0 | 2 | 4 | 6 |
| 36 | בלארוס בלארוס | 0 | 2 | 3 | 5 |
| 37 | לוקסמבורג לוקסמבורג | 0 | 2 | 0 | 2 |
| 38 | קוריאה הצפונית קוריאה הצפונית | 0 | 1 | 1 | 2 |
| 39 | דנמרק דנמרק | 0 | 1 | 0 | 1 |
| 40 | ניו זילנד ניו זילנד | 0 | 1 | 0 | 1 |
| 41 | סלובניה סלובניה | 0 | 0 | 4 | 4 |
| 42 | רומניה רומניה | 0 | 0 | 1 | 1 |
| 43 | הוועד האולימפי הבין-לאומי OAR‏ | 0 | 0 | 1 | 1 |
|  | סך הכול | 688 | 688 | 679 | 2,055 |
הערה:

אם מחברים את המדליות של גרמניה המזרחית וגרמניה המערבית בין השנים 1952 ו-1988, לגרמניה יש 107 מדליות זהב, 104 כסף, 88 ארד, וסך הכול 299 מדליות.
סטטיסטיקות > מדליות אולימפיות – ספורטאים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שם | מדינה | ענף | שנה | זהב | כסף | ארד | סך הכול |
| מריט ביירגן | נורווגיה נורווגיה | סקי למרחקים | 2002–2018 | 8 | 4 | 3 | 15 |
| אולה איינר ביורנדלן | נורווגיה נורווגיה | ביאתלון | 1998–2014 | 8 | 4 | 1 | 13 |
| ביורן דאהלי | נורווגיה נורווגיה | סקי למרחקים | 1992–1998 | 8 | 4 | 0 | 12 |
| איריין ווסט | הולנד הולנד | החלקה מהירה | 2006–2022 | 6 | 5 | 2 | 13 |
| ליובוב יגורובה | רוסיה רוסיה | סקי למרחקים | 1992–1994 | 6 | 3 | 0 | 9 |
| מרטן פורקאד | צרפת צרפת | ביאתלון | 2010–2018 | 6 | 1 | 0 | 7 |
| ויקטור אן | קוריאה הדרומית קוריאה הדרומית ו-רוסיה רוסיה | החלקה מהירה על קרח במסלול קצר | 2006–2014 | 6 | 0 | 2 | 8 |
| לידיה סקובליקובה | ברית המועצות ברית המועצות | החלקה מהירה | 1960–1964 | 6 | 0 | 0 | 6 |
| קלאודיה פכשטיין | גרמניה גרמניה | החלקה מהירה | 1994–2006 | 5 | 2 | 2 | 9 |
| לריסה לזוטינה | רוסיה רוסיה | סקי למרחקים | 1992–2002 | 5 | 1 | 1 | 7 |
| קלאס תונברג | פינלנד פינלנד | החלקה מהירה | 1924–1928 | 5 | 1 | 1 | 7 |
| בוני בלייר | ארצות הברית ארצות הברית | החלקה מהירה | 1984–1994 | 5 | 0 | 0 | 5 |
| אריק היידן | ארצות הברית ארצות הברית | החלקה מהירה | 1980 | 5 | 0 | 0 | 5 |
| ראיסה סמטנינה | ברית המועצות ברית המועצות | סקי למרחקים | 1976–1992 | 4 | 5 | 1 | 10 |
| סיקסטן ירנברג | שוודיה שוודיה | סקי למרחקים | 1956–1964 | 4 | 3 | 2 | 9 |
ענפי אולימפיאדת החורף

החלקה על קרח
החלקה אמנותית – נכלל במשחקי הקיץ של 1908 ו-1920, ובכל משחקי החורף מאז 1924.
החלקה מהירה – נכלל בכל משחקי החורף מאז 1924.
החלקה מהירה במסלול קצר – נכלל מאז 1992.
הוקי קרח – נכלל במשחקי הקיץ של 1920, ובכל משחקי החורף מאז 1924.
סקי
סקי למרחקים (קרוס-קאונטרי) – נכלל בכל משחקי החורף מאז 1924.
קפיצות סקי – נכלל בכל משחקי החורף מאז 1924.
סקי נורדי משולב – נכלל בכל משחקי החורף מאז 1924.
סקי אלפיני – נכלל מאז 1936.
סקי בסגנון חופשי – נכלל מאז 1992.
סנובורד – נכלל מאז 1998.
מזחלות קרח
לוז' (Luge) – נכלל מאז 1964.
בובסלי (Bobsleigh) – נכלל מאז 1924, למעט 1960.
סקלטון (Skeleton) – נכלל ב-1928, ב-1948 ומאז 2002.
קרלינג – נכלל ב-1924 ומאז 1998.
ביאתלון – נכלל מאז 1960.
ראו גם

הוועד האולימפי הבין-לאומי
המשחקים האולימפיים
המשחקים הפאראלימפיים
הערות שוליים

↑  Howard Berkes, Olympic Caveats: Host Cities Risk Debt, Scandal, NPR, ‏1 באוקטובר 2009
↑  Bob Payne, The Olympics Effect – When the Games are over, which cities win big – and which stumbled?, MSNBC, ‏6 באוגוסט 2008
↑  ערים שאירחו את תחרויות השייט במרחק של יותר מ-500 קילומטרים מהעיר המארחת היו טאלין (1980) צ'ינגדאו (2008) וקיל (1972).
↑  ניר שועלי, סוצ'י: קרסנופולסקי ודוידוביץ' סיימו במקום ה-15, באתר nrg‏, 12 בפברואר 2014
1 2  דקד אולימפי 24.7, באתר ערוץ הספורט
↑  קבוצה משולבת של חבר המדינות (CIS) שהתחרו בשנת 1992 בלבד.
| --- | --- |
בקרת זהויות :  NLI: 987007558681105171  BnF: cb135685825 (data)  GND: 4172569-4  LCCN: n2006026303  NKC: ko2006341815  SUDOC: 052611744  VIAF: 138453350   WorldCat (עם VIAF): 138453350 
האתרים השונים בהם נערכו משחקי החורף האולימפיים
אנסלם קיפר

| --- | --- |
אין תמונה חופשית
 לידה:  8 במרץ 1945 (בן 80) דונאושינגן, גרמניה
 לאום:  גרמני
 מקום לימודים:  האקדמיה לאמנות של דיסלדורף 
 תקופת הפעילות:  1960–2018 (כ־58 שנים) 
 תחום יצירה:  ציור, פיסול
 זרם באמנות:  נאו-אקספרסיוניזם 
 הושפע על ידי:  ג'וזף בויס, בפסקה זו 2 רשומות נוספות שטרם תורגמו 
 יצירות ידועות:  Athanor 
 פרסים והוקרה:  צלב המפקד במסדר ההצטיינות של הרפובליקה הפדרלית של גרמניה (2005)  מדליית ליאו בק (2011)  העיטור האוסטרי למדע ואמנות (2005)  דב ברלין (2011)  עיטור  מסדר הכבוד של הרפובליקה הפדרלית של גרמניה בדרגת מפקד בכיר (2023)  דוקטור לשם כבוד מאוניברסיטת פרייבורג (2017)  פרס השלום של התאחדות הספרים הגרמנית (2008)  פרימיום אימפריאל (1999)  טבעת הקיסר של גוסלאר (1990)  Rome Prize of the German Academy Villa Massimo 
 בן או בת זוג:  Julia Kiefer (1971–?)  בפסקה זו רשומה אחת נוספת שטרם תורגמה 
 
אנסלם קיפר (בגרמנית: Anselm Kiefer; נולד ב-8 במרץ 1945) הוא צייר ופסל גרמני.
ביוגרפיה

קיפר למד משפטים באוניברסיטה של פריבורג ובשנת 1966 פרש מהם לטובת לימודי אמנות. הוא למד אמנות ביחד עם יוזף בויס ופיטר דרהר במהלך שנות השבעים. עבודתו מורכבת מחומרים כגון קש, עפר, חרסית, עופרת ושלאק. שיריו של פאול צלאן מילאו תפקיד משמעותי בעבודותיו של קיפר העוסקות בהיסטוריה הגרמנית ובזוועות השואה, הוא התייחס גם למושגים מתוך תורת הקבלה.
לאורך כל שנות יצירתו, קיפר מתמודד עם העבר, טאבו ונושאים שנויים במחלוקת ואפלים מההיסטוריה. הוא עוסק במיוחד בנושאים מגרמניה הנאצית. הציור "מרגרט" (שמן וקש על בד) קיבל השראה מ"פוגת מוות", יצירתו הידועה של פאול צלאן. ניתן למצוא בעבודתו דמויות היסטוריות או מיתולוגיות ואתרים היסטוריים, אלו מתוארים בצורה סמלית שבאמצעותה קיפר מנסה להראות את העבר. משום כך נוטים לייחס את עבודותיו לתנועות הניו סימבוליזם והנאו-אקספרסיוניזם.
קיפר מתגורר ויוצר בצרפת החל משנת 1992. מאז 2008 הוא חי ועובד בעיקר בפריז ובאלסר דו סאל (Alcácer do Sal), פורטוגל.
בשנת 2023 ביים הבמאי הגרמני וים ונדרס סרט תיעודי בשם "אנסלם" על יצירתו.
גלריה

פתיחת תערוכת היחיד "שבירת הכלים", מוזיאון תל אביב לאמנות, 1 בנובמבר 2011
לוקה דונצ'יץ'

לוקה דונצ'יץ' (בסלובנית: Luka Dončić; נולד ב-28 בפברואר 1999) הוא כדורסלן סלובני המשחק בעמדת הרכז בקבוצת הכדורסל לוס אנג'לס לייקרס מליגת ה-NBA, ובנבחרת סלובניה. למרות גילו הצעיר, נבחר דונצ'יץ' לחמישיית העונה ב-NBA בעונות 2020, 2021, 2022, 2023 ו-2024. ונחשב לאחד הרכזים המצטיינים בליגה. נודע בכינוי לוקה מג'יק.
קריירה מקצועית > השנים הראשונות

דונצ'יץ' נולד בליובליאנה שבסלובניה, בנם של סשה דונצ'יץ', כדורסלן עבר ששיחק בנבחרת סלובניה ומרים פוטרבין, דוגמנית ורקדנית.
הוא שיחק בקבוצת הנוער של אולימפיה ליובליאנה ובגיל 13 עבר לספרד והצטרף למועדון הכדורסל של ריאל מדריד. הוא הצטיין בקבוצות הנוער של ריאל מדריד וכן שיחק בגיל 15 בקבוצת המילואים שלה בליגה הרביעית בספרד. בעונת 2014/2015 זכה עם קבוצת הנוער בטורניר הדור הבא של היורוליג ונבחר ל-MVP של הטורניר.
קריירה מקצועית > ריאל מדריד

ב-30 באפריל 2015 ערך את הופעת הבכורה שלו במדי הקבוצה הבוגרת של ריאל מדריד בליגה הספרדית, הוא היה בכך השחקן הצעיר ביותר בתולדות המועדון שמשחק בקבוצה והשלישי הכי צעיר בתולדות הליגה. מעונת 2015/2016 הוא היה שחקן קבוע בסגל הקבוצה בליגה וביורוליג. הוא זכה עם ריאל מדריד באליפות באותה עונה ובגביע הספרדי ב-2016. בעונת 2016/2017 נבחר לשחקן המחזור ה-11 בליגה הספרדית, לאחר שקלע 23 נקודות ולקח 11 ריבאונדים בניצחון על פואנלברדה. בעונת 2016/2017 ביורוליג השיג ממוצע של 8.1 נקודות, 4.3 אסיסטים ו-4.5 ריבאונדים למשחק. הוא נבחר פה אחד לזכייה בפרס הכוכב העולה של היורוליג.
במהלך עונת 2017/2018 בליגה הספרדית רשם את הטריפל דאבל הראשון שלו, 17 נקודות, 10 ריבאונדים ו-10 אסיסטים ב-22 דקות משחק נגד ריאל בטיס. בכך היה לשחקן הצעיר ביותר לרשום טריפל דאבל במשחק בליגה הספרדית. הוא נבחר פעמיים לשחקן המחזור ולשחקן חודש דצמבר, בתום העונה נבחר לחמישיית העונה של הליגה הספרדית, ל-MVP של העונה ובפעם השנייה ברציפות לשחקן הצעיר של הליגה. בפלייאוף הוביל את ריאל לזכייה באליפות לאחר ניצחון 3–1 בסדרת הגמר על סאסקי בסקוניה.
בעונת 2017/2018 ביורוליג היה השחקן הבולט בקבוצה, הוא הוביל במדד היעילות וסיים רביעי בממוצע נקודות למשחק, הוא נבחר בפעם השנייה ברציפות לכוכב העולה של היורוליג, ובכך הצטרף לניקולה מירוטיץ' ולבוגדן בוגדנוביץ' כזוכי הפרס היחידים פעמיים ברצף. בנוסף נבחר לחמישיית העונה ביורוליג ול-MVP של היורוליג. ב-20 במאי 2018 ניצחה ריאל את פנרבחצ'ה בגמר היורוליג, וזכתה באליפות הליגה בפעם העשירית בתולדות המועדון. דונצ'יץ' נבחר ל-MVP של פיינל פור היורוליג בשל משחקו מול פנרבחצ'ה ומול צסק"א מוסקבה.
קריירה מקצועית > דאלאס מאבריקס > עונת 2018/2019

בדראפט ה-NBA‏ 2018 נבחר דונצ'יץ' על ידי אטלנטה הוקס בבחירה השלישית, ומיד נשלח בטרייד לדאלאס מאבריקס בתמורה לטריי יאנג ובחירת דראפט עתידית. במשחק הבכורה שלו ב-NBA, מול פיניקס סאנס ב-17 באוקטובר 2018, קלע 10 נקודות, אסף 8 ריבאונדים ומסר 4 אסיסטים. עד לסיום העונה העמיד ממוצעים של 21.2 נקודות, 7.8 ריבאונדים ו-6.0 אסיסטים למשחק, ובסיומה זכה בתואר רוקי העונה.
קריירה מקצועית > דאלאס מאבריקס > עונת 2019/2020

ב-8 בנובמבר 2019 שיפר את שיאו האישי כשקלע 38 נקודות מול ניו יורק ניקס, וכעבור עשרה ימים שבר את השיא עם 42 נקודות מול סן אנטוניו ספרס. בדצמבר זכה לראשונה בתואר "שחקן החודש" במערב, עבור החודשים אוקטובר ונובמבר, במהלכם רשם ממוצעים של 26.2 נקודות, 9.9 ריבאונדים ו-9.6 אסיסטים למשחק. בפברואר 2020 נבחר להשתתף במשחק האולסטאר של ה-NBA, כשחקן חמישייה ב"נבחרת המערב", ובמשחק עצמו קלע 8 נקודות בלבד ב-17 דקות משחק. בסיום העונה הסדירה הוכרז כאחד משלושת המועמדים הסופיים לפרס השחקן המשתפר של העונה, אולם סיים במקום השלישי בהצבעות לפרס (אחרי באם אדבאיו והזוכה ברנדון אינגרם). המאבריקס סיימו את העונה עם מאזן ניצחונות חיובי 42–32, אשר הציב אותם במקום השביעי באזור המערבי. דונצ'יץ' עצמו סיים את העונה הסדירה עם ממוצעים של 28.8 נקודות (שישי בליגה), 8.8 אסיסטים (שלישי בליגה) ו-9.4 ריבאונדים למשחק. בסיום העונה נבחר לחמישיית העונה ב-NBA.
במשחק הבכורה שלו בפלייאוף ה-NBA, מול לוס אנג'לס קליפרס ב-17 באוגוסט 2020, קלע 42 נקודות ב-61.9% קליעה מהשדה, אולם גם איבד 11 כדורים, וקבוצתו הפסידה בתוצאה 110–118.‏ 42 הנקודות שקלע היוו שיא NBA לשחקן במשחקו הראשון בפלייאוף. במשחק הרביעי של אותה סדרה קלע 40 נקודות, אסף 17 ריבאונדים ומסר 13 אסיסטים בניצחון 135–133, בו גם קלע את שלשת הניצחון בשניית הסיום של ההארכה. לאורך הסדרה הציג דונצ'יץ' יכולת מצוינת, עם ממוצעים כוללים של 31.0 נקודות, 9.8 ריבאונדים ו-8.7 אסיסטים למשחק, אך קבוצתו הפסידה בתוצאה 2–4 והודחה מהפלייאוף.
קריירה מקצועית > דאלאס מאבריקס > עונת 2020/2021

ב-6 בפברואר 2021 השווה דונצ'יץ' את שיא הקריירה שלו כשקלע 42 נקודות בניצחון 134–132 על גולדן סטייט ווריורס. שישה ימים לאחר מכן קבע שיא קריירה חדש, 46 נקודות בניצחון 143–130 על ניו אורלינס פליקנס. ב-5 במרץ 2021 דונצ'יץ' נבחר בפעם השנייה ברציפות למשחק האולסטאר, לקבוצת "לברון".
המאבריקס סיימו את העונה הסדירה במקום החמישי במערב והעפילו לפלייאוף נגד לוס אנג'לס קליפרס. במשחק הראשון בסדרה דונצ'יץ' הוביל את קבוצתו לניצחון 113–103 עם 31 נקודות, 10 ריבאונדים ו-11 אסיסטים,. למרות יכולת אישית טובה בפלייאוף, קבוצתו הפסידה 3–4 והודחה מהפלייאוף.
קריירה מקצועית > דאלאס מאבריקס > עונת 2021/2022

ב-10 באוגוסט 2021 חתם דונצ'יץ' על הארכת חוזה רוקי של 207 מיליון דולר לחמש שנים, הארכת חוזה הרוקי הגדולה בתולדות ה-NBA והחוזה היקר ביותר בתולדות דאלאס. בפברואר 2022 נבחר בפעם השלישית ברציפות למשחק האולסטאר, לקבוצת "לברון". ב-10 בפברואר קלע דונצ'יץ' 51 נקודות, שיא קריירה, בניצחון 112–105 על לוס אנג'לס קליפרס, ומתוכן 28 נקודות ברבע הראשון בלבד. במרץ דונצ'יץ' נבחר לשחקן חודש פברואר במערב. הייתה זו הזכייה השנייה שלו בפרס שחקן החודש ב-NBA.
את העונה הסדירה סיימו המאבריקס במקום הרביעי במערב עם מאזן של 52 ניצחונות, המיקום הגבוה ביותר והמאזן הטוב ביותר מאז עונת 2010/11, בה זכתה דאלאס באליפות ה-NBA. דונצ'יץ' החמיץ את שלושת משחקי הפלייאוף הראשונים בגלל פציעה במשחק האחרון של העונה הסדירה, ושב למשחק הרביעי של הסיבוב הראשון, כאשר המאבריקס מובילים 2–1 בסדרה על יוטה ג'אז. במשחק השישי בסדרה הוביל דונצ'יץ' את דאלאס לניצחון 98–96, ניצחון שהעלה את המאבריקס לחצי הגמר האזורי לאחר 4–2 בסדרה. במשחק השישי בחצי גמר המערב מול פיניקס סאנס הוביל דונצ'יץ', עם 33 נקודות, 11 ריבאונדים ו-8 אסיסטים, את דאלאס לניצחון 113–86, שהשווה את הסדרה ל-3–3 וכפה משחק שביעי. ב-15 במאי ניצחו המאבריקס 123–90 והעפילו לגמר המערב לאחר 4–3 בסדרה כולה. דונצ'יץ' סיפק 35 נקודות, 10 ריבאונדים ו-4 אסיסטים, כשהוא קולע במחצית הראשונה לבדה 27 נקודות, כמו כל שחקני פיניקס יחדיו. בגמר המערב הפסידה דאלאס 4:1 לגולדן סטייט ווריורס, אשר זכתה באותה שנה באליפות האן. בי. איי.
קריירה מקצועית > דאלאס מאבריקס > עונת 2023/2024

בעונה זו הגיע דונצ'יץ לשיאים חדשים, כאשר הוא קבע גם שיאי אנ. בי. איי היסטוריים. ב-27 בינואר 2024 קלע דונצ'יץ 73 נקודות בניצחון מול אטלנטה הוקס. רק 2 שחקנים בהיסטוריה קלעו יותר נקודות (וילט צ'מברלין פעמיים בשנות ה-60, וקובי ברייאנט בשנת 2006). ב-10 במרץ 2024 הוא קלע 39 נקודות, קטף 10 ריבאונדים וחילק 10 אסיסטים, כדי לקבוע שיא NBA חדש, בכך שהפך לשחקן הראשון בתולדות הליגה הטובה בעולם שרושם שישה משחקי טריפל דאבל רצופים עם לפחות 30 נקודות. כמו כן, דונצ'יץ' קלע 35 נקודות ב-50% מהשדה לצד 11 ריבאונדים ו-11 אסיסטים והפך לשחקן הראשון בתולדות ה-NBA עם 35+ נקודות וטריפל דאבל בארבעה משחקים רצופים במשחק הניצחון מול מיאמי היט, סגנית האלופה. בנוסף, דונציץ קבע ממוצעים של 10/11/37 ב-15 משחקיו האחרונים עד המשחק מול מיאמי. הוא השחקן הראשון בהיסטוריה שעושה זאת.
את העונה הסדרה סיימה דאלאס במקום החמישי במערב, לוקה עצמו סיים לראשונה בקריירה כמלך הסלים של ה-NBA, כשהוא קולע 33.9 נקודות בממוצע למשחק. לאורך טורניר הפלייאוף, דונצ'יץ' ודאלאס, גברו על הקליפרס, אוקלואומה סיטי ת'אנדר ומינוסוטה בדרך לגמר ה-NBA הראשון של דונצ'יץ', והראשון של דאלאס מאבריקס מזה 13 שנים. דונצ'יץ' זכה בפרס ה-MVP של סדרת גמר המערב, בו ניצחה דאלאס את מינוסוטה טימברוולבס 4-1 בסדרה. במהלך המשחק החמישי בסדרת גמר המערב, קלע דונצ'יץ' 20 נקודות ברבע הראשון, כמות שהיא יותר מכל שחקני מינוסוטה יחד. את הסדרה סיים דונצ'יץ' במאזן של 32.4 נקודות למשחק. בגמר ה-NBA פגשה דאלאס את בוסטון סלטיקס, לה הפסידה בתום 5 משחקים 4-1. דונצ'יץ' סיים את סדרת הפלייאוף בממוצעים של 28.9 נקודות, 9.5 ריבאונדים ו-8.1 אסיסטים.
קריירה מקצועית > דאלאס מאבריקס > עונת 2024/2025

ב-2 בפברואר 2025, נשלח דונצ'יץ' בטרייד, לצד מקסי קלבר, ומרקיף מוריס ללוס אנג'לס לייקרס בתמורה לאנתוני דייוויס ובחירת סיבוב ראשון ב-2029 שנשלחו לדאלאס מאבריקס, כאשר גם שתי בחירות סיבוב שני (אחת מדאלאס ואחת מהלייקרס) ב-2025 וג'יילן הוד-שפינו נשלחו ליוטה ג'אז.
במשחק הבכורה שלו בלייקרס קלע 14 נקודות בכ-14 דקות בניצחון 132-112 על יוטה ג'אז.
נבחרת סלובניה

ב-2017 זומן דונצ'יץ' לנבחרת סלובניה וזכה עמה באליפות אירופה בכדורסל באותה שנה. הוא רשם באליפות ממוצע של 14.3 נקודות, 8.1 ריבאונדים (רביעי בטורניר) ו-3.6 אסיסטים למשחק, ונבחר לחמישיית הטורניר.
ב-2021, באולימפיאדת טוקיו, הוביל דונצ'יץ' את נבחרת סלובניה עד חצי גמר נגד צרפת. שם, הפסיד דונצ'יץ' לראשונה בקריירה עם נבחרת סלובניה במשחק רשמי.
את האולימפיאדה סיימה נבחרת סלובניה במקום הרביעי אחרי הפסד נוסף, לנבחרת אוסטרליה, בקרב על מדליית הארד.
סטטיסטיקות הקריירה > ביורוליג

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | ריאל מדריד | 12 | 0 | 11.1 | 0.407 | 0.313 | 0.882 | 2.3 | 2.0 | 0.2 | 0.3 | 3.5 |
| 2016/2017 | ריאל מדריד | 35 | 15 | 19.9 | 0.433 | 0.371 | 0.844 | 4.5 | 4.2 | 0.9 | 0.2 | 7.8 |
| 2017/2018 | ריאל מדריד | 33 | 17 | 25.9 | 0.451 | 0.329 | 0.816 | 4.8 | 4.3 | 1.1 | 0.3 | 16.0 |
| קריירה | קריירה | 80 | 32 | 21.0 | 0.443 | 0.344 | 0.828 | 4.3 | 3.9 | 0.9 | 0.3 | 10.6 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | דאלאס | 72 | 72 | 32.2 | 0.427 | 0.327 | 0.713 | 7.8 | 6.0 | 1.1 | 0.3 | 21.2 |
| 2019/2020 | דאלאס | 61 | 61 | 33.6 | 0.463 | 0.316 | 0.758 | 9.4 | 8.8 | 1.0 | 0.2 | 28.8 |
| 2020/2021 | דאלאס | 66 | 66 | 34.3 | 0.479 | 0.350 | 0.730 | 8.0 | 8.6 | 1.0 | 0.5 | 27.7 |
| 2021/2022 | דאלאס | 65 | 65 | 35.4 | 0.457 | 0.353 | 0.744 | 9.1 | 8.7 | 1.2 | 0.6 | 28.4 |
| 2022/2023 | דאלאס | 66 | 66 | 36.2 | 0.496 | 0.342 | 0.742 | 8.6 | 8.0 | 1.4 | 0.5 | 32.4 |
| 2023/2024 | דאלאס | 70 | 70 | 37.5 | 0.487 | 0.382 | 0.786 | 9.2 | 9.8 | 1.4 | 0.5 | 33.9 |
| קריירה |  | 400 | 400 | 34.9 | 0.470 | 0.347 | 0.747 | 8.7 | 8.3 | 1.2 | 0.5 | 28.7 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | דאלאס | 6 | 6 | 35.8 | 0.500 | 0.364 | 0.656 | 9.8 | 8.7 | 1.2 | 0.5 | 31.0 |
| 2020/2021 | דאלאס | 7 | 7 | 40.1 | 0.490 | 0.408 | 0.529 | 7.9 | 10.3 | 1.3 | 0.4 | 35.7 |
| 2021/2022 | דאלאס | 15 | 15 | 36.8 | 0.455 | 0.345 | 0.770 | 9.8 | 6.4 | 1.8 | 0.6 | 31.7 |
| קריירה |  | 28 | 28 | 37.4 | 0.473 | 0.366 | 0.692 | 9.3 | 7.9 | 1.5 | 0.5 | 32.5 |
הערות שוליים

↑  Rising Star Trophy: Madrid's Doncic is unanimous winner, באתר היורוליג, 10 במאי 2017
↑  Stroggylakis, Antonis (9 במאי 2018). "Luka Doncic notches first career triple-double". Eurohoops. {{cite news}}:  (עזרה)
↑  "2017-18 Turkish Airlines EuroLeague Rising Star: Luka Doncic, Real Madrid". Euroleague.net. נבדק ב-8 במאי 2018. {{cite web}}:  (עזרה)
↑  "Real Madrid is 2018 EuroLeague champion". euroleague.net. 20 במאי 2018. נבדק ב-20 במאי 2018. {{cite news}}:  (עזרה)
↑  דראפט 2018: אייטון נבחר ראשון, בגלי שני, דונצ'יץ' הועבר בטרייד לדאלאס, באתר וואלה, 22 ביוני 2018
↑  סיכום המשחק בין דאלאס לפיניקס, באתר ESPN,‏ 18 באוקטובר 2018
↑  יאניס נבחר ל-MVP, דונצ'יץ' רוקי העונה, באתר ערוץ הספורט, 25 ביוני 2019
↑  סיכום המשחק בין דאלאס לניו יורק, באתר ESPN,‏ 9 בנובמבר 2019
↑  סיכום המשחק בין דאלאס לסן אנטוניו, באתר ESPN,‏ 19 בנובמבר 2019
↑  דונצ'יץ' זוכה בפרס שחקן החודש במערב, באתר foxsports.com,‏ 3 בדצמבר 2019
↑  אינגרם זוכה בפרס השחקן המשתפר של העונה, באתר ספורטס אילוסטרייטד, 31 באוגוסט 2020
↑  סיכום המשחק הראשון בין דאלאס לקליפרס, באתר ESPN,‏ 18 באוגוסט 2020
↑  סיכום המשחק הרביעי בין דאלאס לקליפרס, באתר ESPN,‏ 24 באוגוסט 2020
↑  Curry's 57 Not Enough On Luka's Career Night, nba.com, ‏February 7, 2021
↑  Doncic, Porzingis Combine For 82 In High-Scoring Win Over Pelicans, nba.com, ‏February 12, 2021
↑  Mavs ride Luka's triple-double past Clippers in series opener, nba.com, ‏May 23, 2021
↑  Mavericks sign Luka Doncic to $207 million contract extension, nba.com. Retrieved August 10, 2021.
↑  2022 NBA All-Star reserves revealed!, NBA.com, ‏February 3, 2022
↑  Doncic drops career-high 51 on Clippers in Mavs' victory, NBA.com, ‏February 11, 2022
↑  DeMar DeRozan, Luka Doncic named NBA Players of the Month for February, NBA.com, ‏March 3, 2022
↑  Mavs eliminate Jazz, win 1st playoff series win since 2011, NBA.com, ‏April 29, 2022
↑  Doncic, Mavericks cruise past Suns 113-86 to force Game 7, NBA.com, ‏May 13, 2022
↑  Doncic leads Mavs over Suns 123-90 in Game 7 blowout, NBA.com, ‏May 15, 2022
↑  מערכת ספורט היום, 30 ומשהו: לוקה דונצ'יץ' עם שיא טריפל דאבל חדש, באתר מערכת ספורט היום, ‏10.3.24
↑  הראשון אי פעם: הרצף המדהים של לוקה דונצ'יץ', באתר ערוץ הספורט, 8 במרץ 2024
↑  2024-25 NBA Trade Tracker: Every official deal, NBA.com (באנגלית)
↑  Luka Dončić drops 14 points in Lakers debut vs. Jazz as Dirk Nowitzki watches in support, Yahoo Sports, ‏2025-02-11 (באנגלית אמריקאית)
↑  לוקה דונצ'יץ' באתר האליפות
| --- | --- |
בקרת זהויות :  PLWABN: 9810628435005606  BIBSYS: 1697005479273  VIAF: 6641156012388249700008   WorldCat (עם VIAF): 6641156012388249700008
חזית ארמון משאתא

חזית ארמון משאתא
חזית ארמון משאתא
חזית ארמון משאתא (בערבית: واجهة قصر المشتى; בגרמנית: Mschatta-Fassade) הוא אחד המוצגים הגדולים והמרשימים של האגף לאמנות אסלאמית במוזיאון פרגמון בברלין.
החזית שייכת למצודת מדבר בשם קאסר אל-משאתא שנבנה על ידי הח'ליף האומיי אל-וליד השני ששלט באימפריה המוסלמית בשנים 743–744, בירדן, 32 ק"מ מדרום לעמאן.
אל-וליד השני נרצח בטרם השלים את בניית הארמון. הארמון ננטש ונהרס ברעש אדמה, אך החזית הבנויה אבן לא נפגעה. המקום נתגלה ב-1840 והחלו בו חפירות. החזית ניתנה במתנה על ידי עבדול חמיד השני לקיסר וילהלם השני ב-1903. היא הוצגה לראשונה במוזיאון בודה וב-1932 הועברה למוזיאון פרגמון ומשמשת דוגמה חשובה לאמנות מוסלמית מוקדמת.
חזית הארמון משלבת סיתות של ערבסקות, פרחים ובעלי חיים.
פרחים ובעלי חיים
פרחים וערבסקות
קנצלר שווייץ

| --- | --- |

 איוש נוכחי:  ויקטור רוסי (אנ')
 תאריך כניסה לתפקיד:  1 בינואר 2024
 תחום שיפוט:  שווייץ שווייץ
 מעון:  הארמון הפדרלי של שווייץ 
 משך כהונה קצוב:  4 שנים, ניתנת לחידוש
 ייסוד המשרה:  1803 
 איוש ראשון:  ז'אן-מארק מוסון
 אתר רשמי
 
הקנצלר הפדרלי של שווייץ משמש כראש המטה של הנציגות הפדרלית, המורכבת משבעה חברי המועצה הפדרלית של שווייץ, המשמשת כממשלה הפדרלית של המדינה. שם המשרה כיום הוא בונדסקנצלר (Bundeskanzler), ומשמעותה קנצלר פדרלי אבל לא במובן של ראש ממשלה.
קנצלר שווייץ אינו חבר פורמלי במועצה הפדרלית ותפקידו אינו מקביל לזה של קנצלר גרמניה. בטרם ייסודה של שווייץ כמדינה פדרלית, בשנת 1848, הייתה משרת הקנצלר אחת המשרות הקבועות הבודדות בקונפדרציה השווייצרית.
הקנצלר נוכח בישיבות המועצה הפדרלית (אף שאין לו זכות הצבעה בהחלטותיה) ומכין את דיווחי המועצה הפדרלית, על מדיניותה ופעולותיה, לאספה הפדרלית. משרד הקנצלר אף אחראי לפרסומם של כל החוקים הפדרליים בשווייץ.
אף שתפקידו של הקנצלר השווייצרי הוא טכנוקרטי במהותו, זוהי משרה פוליטית ונושאה נבחר בידי האספה הפדרלית (הפרלמנט הפדרלי). לצד הקנצלר נבחר אף סגן אחד או שניים.
מאז 1 בינואר 2024 מכהן ויקטור רוסי (אנ') כקנצלר. נשיאת שווייץ לשנת 2025 היא קארין קלר-סוטר.
ראו גם

קנצלר גרמניה
קנצלר אוסטריה
שלמה ארוך

| --- | --- |

 לידה:  1 בינואר 1923 סלוניקי, יוון 
 פטירה:  26 באפריל 2009 (בגיל 86) תל אביב-יפו, ישראל 
 מידע כללי
 מדינה:  יוון, ישראל
 ספורט
 ענף ספורט:  איגרוף
 משקל:  משקל בינוני
 תקופת הפעילות:  1937–1955 (כ־18 שנים)
 
שלמה (סאלמון) ארוך (ביוונית: Σολομόν Αρούχ;‏ 1 בינואר 1923 – 26 באפריל 2009) היה מתאגרף יהודי יליד סלוניקי ביוון, אלוף יוון (1938) ואלוף הבלקן (1939) במשקל בינוני. ארוך שרד את השואה על ידי השתתפות כפויה בקרבות שארגנו קצינים נאצים, במחנה הריכוז אושוויץ. בשנת 1989 סיפורו גולם בסרט הקולנוע ההוליוודי "ניצחון הרוח", בכיכובו של וילם דפו בתפקיד הראשי.
קורות חיים

ארוך נולד למשפחה בת שני אחים ושלוש אחיות בסלוניקי. אביו עבד בנמל כסבל וטוען משאות, שטיפח את כישרון בנו באגרוף.
קורות חיים > דריכת כוכבו כמתאגרף

שלמה ארוך החל להתאגרף בילדותו. בגיל 14 ניצח בקרב החובבים הראשון שלו, במועדון הספורט היהודי מכבי סלוניקי. עד הגיעו לגיל 17 ארוך ניצח ב-24 קרבות (שהוכרעו כולם בנוקאאוט) בדרך לזכייה בתואר אלוף יוון לשנת 1938 ואלוף הבלקן לשנת 1939 במשקל בינוני. בעת שירותו בצבא היווני, הצטרף לנבחרת האולימפית של יוון. שם העלה את מאזנו ל-27 ניצחונות ונותר בלתי מנוצח. ארוך נהג להילחם בעמידת "Southpaw" המסורתית לשמאליים. לדבריו, בשל סגנון הלחימה הקליל והזריז, כינויו בזירה היה "הבלרינה".